ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
مرکزی وزیرسربانند سونووال نے قابل تقلید ضلعی پروگرام کے تحت مختلف ترقیاتی منصوبوں کی پیش رفت کا جائزہ لینے کی غرض سے گول پارہ کا دورہ کیا
مرکزی آیوش وزیرسربانندسونوال کاکہنا ہے کہ دودھنوئی میں آیورویدک کالج پرکام جلد شروع ہوگا
بندرگاہوں ، جہازرانی اورآبی گذرگاہوں اورآیوش کے مرکزی وزیر سربانند سونووال نے آج حکومت ہند کے قابل تقلیدضلعی پروگرام کے تحت مختلف ترقیاتی منصوبوں کی پیش رفت کا جائزہ لینے کے لئے گول پارہ ضلع کا دورہ کیا۔ وزیرموصوف نے آج دودھنوئی میں عالمی صحت مراکز اور ایف آریو اسپتالوں کا دورہ کیا اوروہاں موجود ڈاکٹروں اور صحت کی نگہداشت کے ورکروں سے بات چیت کی ۔
اس موقع پرگفتگوکرتے ہوئے مرکزی وزیرسربانند سونووال نے کہا ‘‘قابل تقلیدضلعی پروگرام ہمارے وزیراعظم جناب نریندرمودی جی کا ایک مبنی بربصیرت پروجیکٹ ہے ۔اس کا آغاز صحت کی نگہداشت اورتغذیہ ، تعلیم ، زراعت ، آبی وسائل ، مالی شمولت اور ہنر مندی اورانفرااسٹرکچرمیں انقلابی تبدیلی لاکر شہریوں کے معیارزندگی کو بہتربنانے کی غرض سے کیاگیاتھا ۔آج میں اپنے وزیراعظم کی ہدایات کے مطابق اضلاع کے صحت کی نگہداشت کے میدان میں کی جانے والی پیش رفت کا جائزہ لیا ہے۔ ہم ضلع گول پارہ کی مجموعی ترقی کے لئے پُرعزم ہیں۔ ہماری مرکز اورریاست میں ڈبل انجن کی حکومتیں اس بات کو یقینی بنائیں گی کہ مقررہ وقت میں ہم اپنے اہداف حاصل کریں ۔ ’’
منصوبوں کا جائزہ لیتے ہوئے مرکزی وزیرنے ضلعی حکام سے اپیل کی کہ وہ صحت ، تعلیم ، آبی وسائل ، زراعت ، تغذیہ خاص طورسے خواتین اوراطفال کے لئے اورنوجوانوں کی ہنرمندی کی ترقی کے لئے کام کریں ۔ اس کے علاوہ وزیرموصوف نے نگراں ٹیم کو ہدایت دی کہ وہ فلاح وبہبود کی اسکیموں کے تفصیلی نفاذ پرگہری نظررکھیں ۔ وزیرموصوف نے اس قابل تقلیدضلعی پروگرام کے تحت مختلف پروجیکٹوں میں کی جانے والی پیش رفت کے بارےمیں عوامی بیداری کی اہمیت پرزوردیا۔
مرکزی وزیر سربانند سونووال نے مزید کہا، ‘‘وزیر اعظم جناب نریندر مودی جی کے 2022 کے آخر تک کسانوں کی آمدنی کو دوگنا کرنے کے وژن کے مطابق، ہمیں گولپارہ کی زرعی پیداوار کو بہتر بنانے کی سمت کام کرنا چاہیے کیونکہ ہمارے پاس اس ضلع میں کاشتکاری اور مویشی پروری میں بہت زیادہ امکانات موجود ہیں ۔ ہمیں اس سلسلے میں سیلف ہیلپ گروپس کو مضبوط اور بااختیار بنانا چاہیے۔’’
دودھنوئی میں مجوزہ آیورویدک کالج کے بارے میں بات کرتے ہوئے، مرکزی آیوش وزیر نے مزید کہا، ‘‘دودھنوئی میں مجوزہ آیورویدک کالج میں کام جلد شروع ہو جائے گا۔ یہ ضلع اور اس کے عوام کی ہمہ گیر ترقی کی جانب ایک اہم قدم ہے۔ قابل تقلید اضلاع پروگرام کے تحت اٹھائے گئے اقدامات وزیر اعظم کے ‘سب کا ساتھ، سب کا اعتماد اور سب کا پرایاس’ کے وژن کو حقیقت میں بدلیں گے کیونکہ ضلع سماجی اقتصادی پہلوؤں میں مثبت تبدیلی کی طرف بڑھ رہا ہے۔ ہم ضلع میں مثبت تبدیلی، ترقی اور معیار زندگی کی بہتری کی جانب کوششیں جاری رکھیں گے۔
قابل تقلید اضلاع پروگرام کا آغاز عزت مآب وزیر اعظم جناب نریندر مودی نے جنوری 2018 میں کیا تھا۔ یہ حکومت کی طرف سے ایک جامع ترقی کے لیے شہریوں کے معیار زندگی کو بلند کرنے کی کوشش تھی۔ صحت اور غذائیت، تعلیم، زراعت اور آبی وسائل، مالی شمولیت اور مہارت کی ترقی اور بنیادی ڈھانچے کے جامع اشارے پر مبنی نیتی آیوگ نے پورے ہندوستان میں کل 117 قابل تقلید اضلاع کی نشاندہی کی ہے۔
قانون اور انصاف کی وزارت
ایس سی او رکن ممالک نے لوگوں میں خاص طور پر خواتین اور بچوں میں انسانوں کی تجارت کی بڑھتی ہوئی لعنت کی روک تھا م اور اس سے نمٹنے میں تعاون کو مضبوط بنانے کی حکمت عملی کو منظوری دی
نئی دہلی،29 اکتوبر، 2021/ شنگھائی تعاون تنظیم ایس سی او کے رکن ملکوں کے پراسیکیوٹرز جنرل کی 19ویں میٹنگ کی میزبانی 29 اکتوبر 2021 کوبھارت کے سالیسٹر جنرل جناب تشار مہتا نے کی۔
اس سے پہلے، قانون اور انصاف کی وزارت کے قانونی امور کے محکمے کے سکریٹری جناب انوپ کمار میہندی رتّا نے بھی 27 اور 28 اکتوبر 2021 کو ماہرین / افسروں کے گروپ کی میزبانی کی تھی۔ ماہرین کے گروپ نے عالمی پیمانے پر ملکوں کے مابین کیے جانے والے منظم جرائم کے اضافے کے معاملات پر بات چیت کی۔ گروپ نے خطے میں خاص طور پر خواتین اور بچوں کی انسانی تجارت سمیت سب سے زیادہ خطرناک بیں ملکی جرائم پر قابو پانے کی ایس سی او ملکوں کی کوششوں کے تازہ تجربات پر بھی بات چیت کی۔
اس 19 ویں میٹنگ میں خیرمقدمی خطبہ حکومت ہند کی قانون و انصاف کی وزارت کے قانون سکریٹری نے دیا۔ جس میں انہوں نے ایس سی او رکن ملکوں کی تاریخ کو اجاگر کیا اور انسانوں کی تجارت پر قابو پانے کی مربوط کوششوں کی ضرورت کو اجاگر کیا۔ انہوں نے کہا کہ پراسی کیوٹر جنرل کے پروٹوکول اور دانشورانہ خطاب سے انسانوں کی تجارت کی رک تھام کے اقدامات اور پورے سماج کی حفاظت کو استحکام حاصل ہوگا۔ انہوں نے امید ظاہر کی کہ ایس سی او ممبر ملکوں کی سرگرمیوں اور تجربات سے انسانوں کی تجارت کے مسئلے پر قابو پانے میں مدد ملے گی ۔ ان میٹنگوں کا انعقاد ویڈیو کانفرنسنگ کے ذریعے کیا گیا۔
بھارت کے سالیسٹر جنرل جناب تشار مہتا جمہوریہ قزاقستان کے پراسی کیوٹر جنرل جناب نور دولتوف جی ڈی ، پیپلز ریپبلک آف چائنا کے سپریم پیپلز پروکیوریٹریٹ جناب ژانگ جون ، جمہوری کرغز کے پہلے نائب پراسیکوٹر جنرل جناب مولدوکماتوف ابائی، اسلامی جمہوریہ پاکستان کے اٹارنی جنرل چودھری عامر رحمن ، روسی فیڈریشن کے پراسیکیوٹر جنرل جناب کراسنوف آئی ڈی جمہوریہ تاجکستان کے پراسیکیوٹر جنرل جناب رحمن یوسف احمد زاد جمہوریہ ازبکستان کے پراسیکیوٹر جنرل جناب یلدا شیف این ٹی نے پراسیکیوٹر جنرل کی میٹنگ میں شرکت کی ۔ ایس سی او کے سکریٹری جنرل جناب وی آئی نورو اور ایس سی او کے انسداد دہشت گردی کے علاقائی ڈھانچے کے ڈائریکٹر ڈی ایف گیسوف نے بھی میٹنگ میں شرکت کی۔
پروٹوکول کے عام نکات اس طرح ہیں :
- خاص طور پر خواتین اور بچوں کی تجارت کی بڑھتی ہوئی لعنت کی روک تھام اور اس سے نمٹنے میں تعاون کو مستحکم کرنا ۔
- خاص طور پر خواتین اور بچوں کی تجارت کی لعنت سے نمٹنے میں قومی قانون سازی سے ایک دوسرے کو واقف کرانے کا سلسلہ جاری رکھنا۔
- انسانی تجارت کے متاثرین میں اعتماد پیدا کرنے کے لیے تحفظ اور امداد فراہم کرنا ان پراسیکیوٹروں کی تربیت اور جدید ترین تربیت کے میدان میں ایس سی او رکن ملکوں کی تعلیمی  تنظیموں  کے مابین تعاون کو فروغ دینا جن کے اختیارات میں خاص طور پر خواتین اوربچوں کی تجارت سے نمٹنا شامل ہے۔
- دو طرفہ اور کثیر ملکی سرگرمیاں انجام دینا جن میں ویڈیو کانفرنسنگ کے ذریعے خاص طور پر خواتین اور بچوں کی تجارت کے خطرے سے نمٹنا شامل ہے۔
- ایس سی او رکن ملکوں کے پراسیکیوٹر جنرل کے اس ممتاز اجتماع سے خطاب کرتے ہوئے جناب تشار مہتا نے جو بھارت کے ایک دانشور سالیسٹر جنرل ہیں بھارتی حکومت کے اقدامات کو اجاگر کیا جو اس نے بین ملکی منظم جرائم پر قابو پانے کے لیے کیے ہیں۔
انہوں نے بھارتی حکومت کی طرف سے انسانوں کی تجارت کے مسئلے سے نمٹنے کے عزم کو دوہرایا۔
ایس سی او رکن ملکوں کے پراسیکیوٹر جنرل کی اگلی  میٹنگ 2022 میں جمہوریہ قزاقستان میں منعقد ہوگی۔
۔۔۔
م ن ۔ اس۔ ت ح ۔
U –12333
(Visitor Counter : 100
وزیراعظم کا دفتر
وزیراعظم نے خواتین کی 1500 میٹر دوڑ مقابلے میں چاندی کا تمغہ جیتنے کے لئے ہرملن بینس کو مبارکباد دی
وزیراعظم جناب نریند رمودی نےایشیائی کھیلوں میں 1500 میٹر دوڑ کے مقابلے میں چاندی کا تمغہ جیتنے کے لئے ہرملن بینس کو مبارکباد دی ہے۔
اپنی ایکس پوسٹ میں وزیراعظم نے کہا؛
’’خواتین کی 1500 میٹر دوڑ مقابلے میں چاندی کا تمغہ لانےپر ہرملن بینس کو مبارکباد۔ کھیل کے تئیں بے مثال جوش و جذبے اور پیار کی عکاس ایک قابل دید کارکردگی۔ ‘‘
سٹرک ٹرانسپورٹ اور شاہراہوں کی وزارت
جناب نتن گڈکری نے بنیادی ڈھانچہ کی ترقی کے لئے مقررہ وقت پر ، شفاف اور تیزی سے فیصلہ کرنے کی اہمیت پر زور دیا
نئی دہلی 11 اگست2021:
سڑک ٹرانسپورٹ اور شاہراہوں کے مرکزی وزیر جناب نتن گڈکری نے بنیادی ڈھانچہ کی ترقی کے لئے مقررہ وقت پر ، شفاف طریقہ سے اور تیزی کے ساتھ فیصلہ کرنے کی اہمیت پر زور دیا۔ سی آئی آئی کی سالانہ میٹنگ سے خطاب کرتے ہوئے انہوں نے کہا کہ اجتماعی ٹیم جذبہ اور سبھی فریقوں کے تعاون کی وجہ سے ، یہاں تک کہ کووڈ وبا میں بھی اچھے نتائج حاصل کئے جاسکتے ہیں۔ انہوں نے کہا کہ حالانکہ ہمارے پاس یومیہ 38 کلومیٹر تعمیر کا عالمی ریکارڈ ہے ، لیکن ان کا ہدف یومیہ 100 کلومیٹر سے زیادہ کی دوری طے کرنا ہے۔ وزیرموصوف نے کہا کہ پروجیکٹ کی تین گنا سے زیادہ کی ڈیٹیل پروجیکٹ رپورٹ  بنانے کا فیصلہ کیا گیا ہے۔
جی پی ایس پر مبنی ٹریکنگ سسٹم کے بارے میں بات کرتے ہوئے جناب گڈکری نے کہا کہ بین الاقوامی کمپنیوں سے پرجنٹیشن موصول ہوئے ہیں اور تین ماہ میں ایک ٹھوس پالیسی بنائی جائے گی۔ انہوں نے کہا کہ اب ایک سال کے اندر دہلی سے دہرادون دو گھنٹے میں ، دہلی سے ہری دوار دو گھنٹے میں ، دہلی سے چنڈی گڑھ دو گھنٹے میں اور چھ ماہ کے اندر دہلی سے جے پور ڈیڑھ گھنٹے میں جانا ممکن ہوگا۔ وزیرموصوف نے کہا کہ نئی سڑکیں اور گرین کنکٹیوٹی کافی اہم ہیں۔
سائنس اور ٹیکنالوجی کی وزارت
تین بھارتی ایس اینڈ ٹی کی قیادت والی صنعتوں کو مشترکہ آر اینڈ ڈی اور روس کے ساتھ ٹکنالوجی کی منتقلی کے لیے منتخب کیا گیا
نئی دہلی،11 جون ، 2021/تین بھارتی ایس اینڈ ٹی کی قیادت والی چھوٹی سے اوسط صنعتوں / اسٹارٹ اپ کے لیے منتخب کیا گیا تاکہ بھارت – روس مشترکہ ٹکنالوجی جائزے اور تیزی سے کمرشیلائزیشن کے پروگرام کے تحت ٹکنالوجی منتقلی کے پروجیکٹوں کو شروع کیا جا سکے۔
منتخب کمپنیوں میں سے دو کمپنیاں – پرانتے سلوشنز ور جیون امپلانٹس کو مشترکہ آر اینڈ ڈی پروجیکٹوں کے تحت رقم فراہم کرائی جا رہی ہے۔ اور تیسری کمپنی اننیا ٹکنالوجیز ، کو روس سے ٹکنالوجی کی منتقلی کے لیے رقم فراہم کی گئی ہے۔
پرانتے سلوشنز کو ڈسپوزیبل کارٹریجز پر مبنی ملٹی پلیکس امیونو فلوری سینس تجزیات کہلائی جانے والی ایک تکنیک کے ذریعے ریوماٹوائڈ آرتھرائٹس  کی تیزی سے تشخیص کے لیے ایک پلیٹ فارم تیار کرنے کے لیے رقم فراہم کی جا رہی ہے۔
جیون امپلانٹس کو دی جانے والی امداد سے پروستھیٹک ٹکنالوجیز کی تیاری اور ہاتھوں اور پیروں کے جوڑوں، اِن کے آس پاس کے جوڑوں بڑے جوڑوں اور دانتوں کے ایمپلانٹس کے لیے سیرمک اینڈوپروستھیسس کی تیاری میں مدد ملے گی۔
اننیہ ٹکنالوجیز کو مربوط اسٹینڈ بائی آلے کے نظام اور اس سے متعلقہ جانچ سامان کی مشترکہ تیاری کے لیے رقم دی جا رہی ہے۔ اِس پروجیکٹ میں روس بھی شامل ہے۔
حکومت ہند کے سائنس و ٹکنالوجی کے محکمے کے سکریٹری پروفیسر آسوتوش شرما نے زور دے کر کہا کہ بھارت – روس مشترکہ ٹکنالوجیز اسسمنٹ اور ایکسلریٹیڈ کمرشیلائزیشن پروگرام ہمارے وزیراعظم کی آتم نربھر بھارت پالیسی کے مطابق ہے۔ مشترکہ طور پر منتخبہ پروجیکٹوں کو سائنس و ٹکنالوجی کے محکمے اور روسی فیڈریشن کی چھوٹی اختراعی صنعتوں کی امداد سے متعلق فاؤنڈیشن کی طرف سے رقم فراہم کی جا رہی ہے جو دونوں ملکوں کے درمیان سائنس ، ٹکنالوجی اور اختراع کو استحکام دینے کی جانب ایک قدم ہے۔
۔۔۔
م ن ۔ اس۔ ت ح ۔
U –5357
(Visitor Counter : 107
صحت اور خاندانی بہبود کی وزارت
کووڈ -19سے بچاؤ کے لیے جاری ٹیکہ کاری مہم کی تازہ ترین صورتحال
ریاستوں اور مرکز کے زیرانتظام علاقوں کو 56.81 کروڑسے زیادہ ٹیکے فراہم کئے جاچکے ہیں
ریاستوں ، مرکز کے زیرانتظام علاقوں اورنجی اسپتالوں کے پاس اب بھی غیراستعمال شدہ 2.89 کروڑسے زیادہ ٹیکے باقی بچے ہوئے ہیں، جنہیں متعلقہ افراد کو لگایا جانا ہے
نئی دہلی، 16؍اگست2021: مرکزی حکومت ، ملک بھر میں کووڈ -19 سے بچاؤ کے لئے ٹیکہ کاری کے عمل کو تیز کرنے اوراس کے دائرے میں توسیع کرنے کے تئیں عہد بند ہے۔کووڈ -19سے بچاؤ کے لئے عام ٹیکہ کاری کا نیا مرحلہ 21 جون 2021کو شروع ہوا تھا۔ ریاستوں اور مرکز کے زیر انتظام علاقوں کو زیادہ تعداد میں ٹیکے دستیاب کراکر اور انہیں ٹیکوں کی دستیابی کے بارے میں قبل از وقت مطلع کرکے، ٹیکہ کاری مہم کو تقویت بہم پہنچائی گئی ہےتاکہ ریاستیں اور مرکز کے زیرانتظام علاقے ان کی زیادہ بہترطورپر منصوبہ بندی کرسکیں اور ٹیکوں کی سپلائی چین کو سادہ اور آسان بناسکیں ۔
ٹیکہ کاری سے متعلق قومی مہم کے حصے کے طور پر ، حکومت ہند ، ریاستوں اور مرکز کے زیرانتظام علاقوں کو کووڈ -19 سے بچاؤ کے ٹیکے بالکل مفت فراہم کرکے ان کی مدد کررہی ہے۔ کووڈ۔19 سے بچاؤ کے لئے ٹیکہ کاری کی مہم کو عام کرنے کے نئے مرحلے میں ، حکومت ہند ، ملک میں ٹیکوں کے مینوفیکچررس کے ذریعہ تیار شدہ کُل ٹیکوں میں سے 75فیصد ٹیکے خرید کر انہیں ریاستوں اور مرکز کے زیر انتظام علاقوں کوبالکل مفت سپلائی کرے گی۔
|
|
ٹیکے کی خوراکیں
|
|
16؍اگست2021تک کی صورتحال
|
|
سپلائی کئے جاچکے
|
|
56,81,14,630
|
|
کھپت
|
|
54,22,75,723
|
|
بقیہ دستیاب ٹیکے
|
|
2,89,47,890
ریاستوں اور مرکز کے زیر انتظام علاقوں کو تمام ذرائع سے اب تک 56.81 کروڑسے زیادہ  ٹیکے فراہم کئے جاچکے ہیں اور مزید ٹیکے فراہم کرائے جانے کے مراحل میں ہیں۔
ان ٹیکوں میں سے ضائع ہوجانے والے ٹیکوں سمیت کُل 54,22,75,723 ٹیکوں کا استعمال کیا گیا ہے۔۔
ریاستوں/ مرکز کے زیر انتظام علاقوں اور نجی اسپتالوں کے پاس اب بھی 2.89 کروڑسے زیادہ غیر استعمال شدہ ٹیکے بچے ہوئے ہیں ، جنہیں کہ ابھی بھی متعلقہ افراد کو لگایا جانا ہے۔
وزیراعظم کا دفتر
عالمی تیل اور گیس سیکٹر کے چیف ا یگزیکٹو افسران اور ماہرین کے ساتھ وزیراعظم کا تبادلہ ٔخیال
ہمارا ہدف بھارت کو تیل اور گیس سیکٹر میں خود کفیل بنانا ہے:وزیراعظم
وزیراعظم نے بھارت میں تیل اور گیس کی تلاش اوراس سیکٹر کے فروغ کے لئے چیف ایگزیکٹو افسران کو مدعو کیا
صنعتی حلقے کے اہم لیڈروں نے توانائی تک رسائی، سستی توانائی اور توانائی کے تحفظ میں بہتری کے لئے حکومت کے ذریعہ اٹھائے گئے اقدامات کی تعریف کی
وزیراعظم جناب نریندر مودی نے دنیاکے تیل اور گیس سیکٹر کے چیف ایگزیکٹو افسران اور ماہرین کے ساتھ ویڈیو کانفرنسنگ کے توسط سے بات چیت کی۔
وزیراعظم نے پچھلے سات برسوں کے دوران تیل اور گیس سیکٹر میں بہتری لانے کی کوششوں کے بارے میں تفصیلی تبادلہ خیال کیا، جس میں تیل ا ور گیس کی تلاش اور لائسنس پالیسی ، گیس مارکیٹنگ ، کوئلے کی کانوں سے ملنے و الی قدرتی گیس ، کوئلے کو گیس میں تبدیل کرنے اور حال میں انڈین گیس ایکسچینج میں کی گئی ا صلاحات شامل ہیں۔ انہوں نے کہا کہ‘ بھارت کو تیل اور گیس سیکٹر میں خود کفیل بنانے کے لئے ’ اس طرح کی اصلاحات جاری رہیں گی۔
تیل سیکٹر کے موضوع پر اظہارخیال کرتے ہوئے وزیر اعظم نے کہا کہ ‘ریوینیو’ بڑھانے کے بجائے ‘ پروڈکشن’ بڑھانے پر توجہ دی جارہی ہے۔ انہو ں نے اس بات کا بھی ذکر کیا ہے کہ خام تیل کو ذخیرہ کرنے کی سہولت بڑھانے کی بھی ضرورت ہے۔ انہوں نے آگے کہاکہ ملک میں قدرتی گیس کی مانگ تیزی سے بڑھ رہی ہے ۔ انہوں نے موجودہ گیس انفراسٹرکچر اور اس کے امکانات کا بھی ذکر کیا، جس میں پائپ لائن، شہری گیس کی تقسیم اور ایل این جی کو دوبارہ گیس میں تبدیل کرنے والے ٹرمنل جیسے موضوعات شامل تھے۔
وزیراعظم نے ذکر کیا کہ 2016 سے ایسی میٹنگوں میں جو تجاویز پیش کی جاتی رہی ہیں وہ تیل اور گیس سیکٹر کے سامنے آنے والے چیلنجوں کو سمجھنے میں کافی مدد گاررہی ہیں۔ انہوں نے کہا کہ بھارت کشادگی، امید پروری او رمواقع کی سرزمین ہے، اور یہاں نئے خیالات، امکانات اور اختراعات کی فراوانی ہے۔ انہوں نے چیف ایگزیکٹو افسران اور ماہرین کو دعوت دی کہ وہ بھارت میں تیل اور گیس کی تلاش اوراس سیکٹر کے فروغ کے لئے بھارت کے ساتھ شراکت داری کریں۔
اس تبادلہ خیال میں دنیا بھر سے صنعتی حلقے کی سرکردہ شخصیات نے حصہ لیا، ان میں روز نیفٹ کے صدر اور سی ای او ڈاکٹر ای گورسیچن، سعودی ارامکو کے چیئرمین او ر سی ای او جناب امین ناصر، برٹش پٹرولیم کے سی ای او جناب برنارڈ لونی، آئی ایچ ایس مارکیٹ کے نائب چیئرمین ڈاکٹر ڈینیل ایئرگن،سلوم برجر لمیٹڈ کے سی ای او جناب اولیویئر لی پیوش، ریلائنس انڈسٹریز لمیٹڈ کے چیئرمین اور منیجنگ ڈائریکٹر جناب مکیش انبانی، ودانتا لمیٹڈ کے چیئرمین جناب انل اگروال اور دیگر شامل تھے۔
سبھی چیف ایگزیکٹو افسران اور ماہرین نے توانائی تک رسائی ، سستی توانائی اور توانائی کے تحفظ میں بہتری کے لئے حکومت کے ذریعہ اٹھائے گئے اقدامات کی تعریف کی ۔ انہوں نے وزیراعظم کی قیادت کی تعریف کی کہ ان کے ذریعہ ویژنری اور حوصلہ مندانہ مقصد کے ذریعہ بھارت میں صاف ستھری توانائی کی طرف قدم بڑھائیں۔ صنعتی حلقے کی سرکردہ شخصیات نے کہاکہ بھارت صاف ستھری توانائی ٹکنالوجی کو تیزی سے اپنا رہا ہے اور وہ عالمی توانائی سپلائی چین کو شکل دینے میں اہم رول اد ا کرسکتا ہے۔ ان سبھی نے کہا کہ توانائی میں تبدیلی کو پائیدار اور مساوات پر مبنی بنانے کو یقینی کیا جانا چاہئے۔ انہوں نے صاف ستھری ترقی اور پائیداریت کو مزید فروغ دینے کے لئے اپنی تجاویز اور خیالات بھی پیش کئے۔
وزارت اطلاعات ونشریات
شوٹنگ کے دوران پوری چال خاموشی سے ہماری مدد کرے گی :’’گودُھل‘‘ کے ڈائرکٹر گنیش شیلر
نئی دہلی۔24؍نومبر۔میں چال میں بڑا ہوا ہوں جہاں فلم کی شوٹنگ کی گئی ہے اور میں نے بڑے ہوتے ہوئے جو تجربے کیے ان میں سے کچھ کا استعمال کیا۔ ہم نے پہلے ہی دن سے شوٹنگ میں کئی دشواریوں کاسامنا کیا لیکن چال میں رہنے والے لوگوں کی طرف سے اچھی مدد ملی جہاں فلم کی شوٹنگ ہوئی ہے۔ گنیش شیلر نے گوا کی راجدھانی پنجی میں آئی ایف ایف آئی 2019 میں اپنی فلم ’’گودُھل‘‘ کے لئے ایک پریس کانفرنس میں بات کرتے ہوئے کہا کہ فلم کی شوٹنگ میں پوری چال نے خاموشی سے ہماری مدد کی۔
میں اپنے پسندیدہ کچھ ہدایتکاروں میں ستیہ جیت رے اور اومیش کلکرنی کو شامل کرتا ہوں۔ انہوں نے کہا ،جب میں بی ایس سی کے ڈگری امتحان میں شرکت کررہا تھا تو میں نے فلم سازی میں جانے کافیصلہ کیا،لہٰذا میں نے اپنا آخری سال بھی مکمل نہیں کیا اور فلم سازی میں کود پڑا۔ مجھے اس کا اسکرپٹ لکھنے میں ایک سال لگا۔ ہم نے اسے سات دن میں شوٹ کرلیا۔ پروڈکشن کے بعد کے کام میں تین سے چار مہینے لگے۔ ہم نے اسے تین لاکھ کے بجٹ پر بنایا۔ گنیش شیلر نے یہ بھی بتایا کہ مجموعی طور پر چھ ایسوسی ایٹ پروڈیوسرز نے اس فلم میں پیسہ لگایا۔ یہا ں تک کہ میں نے اپنے جم سے بھی اجتماعی طور پر رقم اکٹھا کی۔ جب کولکاتا فلم فیسٹول میں ہم کو بہترین مختصر فلم کا ایوارڈ ملا تو فلم پر خرچ کیے گئے پیسے میں سے ہمارا آدھا پیسہ واپس آگیا۔
اومیش کلکرنی کی ورکشاپ میں شرکت اور اس میں یہ وضاحت کیے جانے کے بعد کہ فلم کو کیسا ہونا چاہئے ،شیلر کا سفر چار سال پہلے شروع ہوا۔ انہوں نے کہا ، ’’میں نے اپنی پہلی فلم ’جوکھڑ‘  جو محض 40ہزار روپئے میں میری پہلی کوشش تھی، میں نے اپنی ساری بچت لگادی اور اس پر کام کیا‘‘۔
گودُھل کےپروڈیوسر سوپنل سراڈے بھی جن کا تعلق آرکیٹکچر سے ہے ، اس تقریب میں موجود تھے۔ انہوں نے کہا’’ہم نے یہ امید کیے بغیر کام کیا کہ ہمیں بدلے میں کیا ملے گا، میں نے یہ خطرہ مول لیا۔ ہمارے پاس ایک اچھی ٹیم تھی اور ان سبھی نے مفت کام کیا۔ ہر ایک کا جذبہ بلند تھا۔ ہمیں بہت سی پریشانیاں درپیش آئیں لیکن ہم نے ان سے جوجھ لیا‘‘۔
سراڈے نے سینئر اداکارہ اسمتا تامبے کی مدد کااعتراف کیا ۔ ’’وہ ایک پیشہ ور اداکارہ ہیں اور ہم نوجوان ہیں۔ انہوں نے بارہ گھنٹے کی شفٹ میں ہمارے ساتھ کام کیا اور آخری دن یہ شفٹ اٹھارہ گھنٹے تک جاری رہی‘‘۔
اپنے مستقبل کے منصوبوں کے بارے میں بات کرتے ہوئے گنیش شیلر نے کہا ’’میں اب ایک اور مختصر فلم لکھ رہا ہوں ۔ میں فیچر فلم بھی کرنا پسند کروں‘‘۔
انہوں نے اُبھرتے ہوئے فلم سازوں کو مشورہ دیا کہ وہ گہرا علم اور نظریات حاصل کرنے کیلئے اپنی ہی زندگیوں کو غور سے دیکھیں اور انہیں بتایا کہ وہ فلم کے ساتھ ذہنی وابستگی برقرار رکھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U- 5341
(Visitor Counter : 69
وزیراعظم کا دفتر
وزیراعظم کا لوک مانیہ بال گنگادھر تلک کو اُن کے یوم پیدائش پر خراج عقیدت
نئی دہلی،23؍جولائی،وزیراعظم جناب نریندر مودی نے لوک مانیہ بال گنگا دھر تلک کو اُن کے یوم پیدائش پر خراج عقیدت پیش کیا۔
وزیراعظم نے کہا ’’لوک مانیہ تلک کو اُن کے یوم پیدائش پر صد صد سلام۔ حب الوطنی کے جذبے سے سرشار وہ ایک ایسے مجاہد آزادی تھے، جنہوں نے مکمل آزادی کے لئے اپنی زندگی وقف کردی۔ پوری قوم ان کے تعاون کو ہمیشہ یاد کرتی رہے گی‘‘۔
۔۔۔۔۔۔۔۔۔۔۔

U-3329
(Visitor Counter : 60
کانکنی کی وزارت
بھارت میں خام سونے کےذخیرے
نئی دہلی،یکم دسمبر، 2021/معدنیاتی کے قومی ذخیرے کے مطابق ملک میں بنیادی خام سونے کے کل وسائل 01.04.2015 کو تقریباً 501.83 ملین ٹن تھے جس میں 654.74 ٹن سونا تھا ، بہار میں 222.885 ملین ٹن  معدنیات ہیں جو 37.6 ٹن دھات پر مشتمل ہیں۔ بہار میں سونے کی یہ وسائل اقوام متحدہ کے لائحہ عمل کے کلاسی فکیشن  کوڈ – 333  اور یو این ایف سی کوڈ -334  کے تحت زمرہ بند ہیں۔ بہار میں خام سونے کے پورے ذخائر جموئی ضلعے کے سونو علاقے میں واقع ہیں۔
پچھے پانچ سال کے دوران بھارت کے ارضیاتی سروے کے محکمے  نے جو کانکنی کی وزارت کے دفتر سے منسلک ہے ، مغربی چمپارن ضلعے اور بہار کے گیا ضلعے میں ابتدائی تلاش کے جی 3 مرحلے کے تحت جی 4 مرحلے کا سروے کیا۔ یہ سروے یو این ایف سی کی رہنما ہدایات کے مطابق کیا گیا۔ مغربی چمپارن ضلعے میں جی 4 اسٹیج تلاش کا کام سیوالک ہمالیاز کے ذیلی علاقوں میں سونے کی تلاش کے لیے کیا گیا۔ لیکن اس علاقے میں اوسط سونا  سے کم ہے اور اندازہ لگایا گیا کہ یہاں کوئی وسیلہ موجود نہیں ہیں۔
دھات کی تلاش یا جائزے کا کام ایک مستقل عمل ہے اور جی ایس آئی ، تلاش اور تحقیق سے متعلق ایٹمی دھاتوں کے ڈائریکٹوریٹ ، جیولوجی اور کانکنی کے ریاستی ڈائریکٹوریٹ اور پرائیویٹ شعبے کی کمپنیوں جیسی بہت سی تلاش ایجنسیاں ملک میں معدنیاتی ذخائر کی تلاش میں سرگرم ہیں۔ ملک میں معدنیاتی جائزے کے لیے جی ایس آئی ایک نوڈل ایجنسی ہے جو مختلف ایجنسیوں کے معدنیات کی تلاش کے پروگرام تشکیل دیتی ہے۔
یہ جانکاری کوئلے ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں دی۔
۔۔
ش ح ۔ اس۔ ت ح ۔
U –13580
(Visitor Counter : 128
سٹرک ٹرانسپورٹ اور شاہراہوں کی وزارت
جناب نتن کڈکری نے گرین فیلڈ ایکسپریس وے ؍ ایکسس کنٹرولڈ ہائی ویز کی پیش رفت کا جائزہ لیا
نئی دہلی،22؍ جون : سڑک ٹرانسپورٹ اور قومی شاہراہوں اور ایم ایس ایم ای کے مرکزی وزیر جناب نتن جے کڈکری نے فلیگ شپ پروگرام بھارت مالا پروجیکٹ مرحلہ -1 کے تحت بنائے جارہے 5 گرین فیلڈ ایکسپریس وے اور 17 ایکسس کنٹرولڈ گرین فیلڈ قومی شاہراہوں سے متعلق بولی اور تعمیر سے قبل کے کام کی صورت حال کا جائزہ لیا۔ 8 ہزار کلو میٹر طویل ان 22 گرین فیلڈ پروجیکٹوں پر 3.26 لاکھ کروڑ روپے خرچ ہوں گے۔ ان سڑک پروجیکٹوں کے ذریعے ملک میں صنعتی اور ایم ایس ایم ای پروڈکٹس کی پیدا وار اور اُن کی کھپت کے مراکز کے بیچ کسی روک ٹوک کے بغیر رابطہ فراہم کرنے اور لاجسٹک صلاحیت میں بہتری کا تصور پیش کیا گیا۔ اس کے علاوہ ان سڑک پروجیکٹوں سے ملک میں مسافروں اور اشیاء کی نقل وحمل میں بھی تیزی آئے گی۔
این ایچ آئی کے ذریعے تعمیر سے قبل کے کام خاص طور سے زمین کو تحویل میں لینے ، ماحولیات سے متعلق منظوری ، جنگلات سے متعلق منظوری ، بولی سے متعلق صورت حال اور کام میں آرہی رکاوٹوں کی موجودہ صورت حال پر ایک تفصیلی پرزنٹیشن وزیر موصوف کے سامنے دیا گیا۔ انہوں نے زور دیتے ہوئے کہا کہ مختلف ریاستی حکومتوں سے متعلق امور کو جلد سے جلد حل کیا جانا چاہئے اور جہاں کہیں ضروری ہو ، ریاستوں سے متعلق خصوصی معاملوں کو اُن کی سطح پر اٹھایا جاسکتا ہے۔ جناب گڈکری نے پروجیکٹوں کے مکمل ہونے کے بعد مقررہ وقت پر ان کے مونیٹائزیشن کے ساتھ ساتھ آئندہ قومی شاہراہوں پر چلنے والے مسافروں کے لئے سہولیات کو فروغ دینے پر بھی زور دیا۔ انہوں نے ہدایت دی کہ عالمی سطح کے ہائی وے انفراسٹرکچر کو فروغ دینے کے لئے کام کی کوالٹی کے ساتھ کوئی سمجھوتہ کئے بغیر پروجیکٹوں کے الاٹ منٹ کی نشان زد تاریخوں اور اس کے پورا ہونے کی مقرر ہ تاریخوں پر سختی سے عمل کیا جائے، جس سے کام مقررہ وقت مکمل ہوسکے۔
سڑک ٹرانسپورٹ اور قومی شاہراہوں کی وزارت کے وزیر مملکت جنرل وی کے سنگھ  نے تجویز پیش کی کہ پروجیکٹوں کی پیش رفت کا باقاعدہ طور پر جائزہ لیا جانا چاہئے، تاکہ عزت مآب وزیر موصوف کے ذریعے مقررہ حوصلہ مندانہ اہداف کو حاصل کیا جاسکے۔ جائزے کے دوران سڑک ٹرانسپورٹ اور قومی شاہراہوں کے سکریٹری جناب گردھر ارمانے، این ایچ آئی کے چیئر مین ڈاکٹر ایس ایس سندھو، ڈائریکٹر جنرل  جناب آئی کے پانڈے اور دیگر سینئر افسران موجود تھے۔
۰۰۰۰۰۰۰۰


U-5800
(Visitor Counter : 127
امور داخلہ کی وزارت
مذہبی انتہا پسندی کا پھیلاؤ
آئی ایس آئی ایس، القاعدہ وغیرہ جیسے عالمی دہشت گردگروپوں کے ذریعہ انتہا پسندی انتہائی چیلنجنگ مسائل میں سے ایک ہے، جس کا سامنا دنیا بھر میں تمام ملکوں کو ہے۔ ہندوستانی تناظر میں، ہندوستان کے خلاف کچھ غیر ملکی ایجنسیاں عالمی دہشت گرد گروپوں کے ساتھ لوگوں میں انتہا پسندی کو بڑھانے کی کوششیں کر رہی ہیں۔ البتہ انتہاپسندی کے نظریات کے تئیں رغبت ملک کی آبادی کے مقابلے میں بہت کم ہے، جس کی وجہ مختلف عناصر اور حکومت کے ذریعہ کی جانے والی کاوشیں ہیں، جن میں شامل ہیں:
- بلا امتیاز حکومت کی مختلف بہبود کی اسکیموں کے ملک گیر احاطہ کو یقینی بنانا ہے۔
- محروم اور دبے کچلے کمیونٹیوں / علاقوں کے لئے خصوصی اسکیمیں۔
- مختلف کمیونٹیوں کے مابین جامع ثقافت اور بقائے باہم کو فروغ دینا۔
- اقلیتوں کے لئے آئینی تحفظ۔
- زندگی کے تمام زمروں میں اقلیتوں اور دیگر کم نمائندگی والی برادریوں کی شفاف نمائندگی کو یقینی بنانے کے لئے ادارہ جاتی کوششیں۔
- اقلیتی برادریوں کے ضابطوں اور ترقیاتی پروگراموں کے لئے اجتماعی پالیسی ، تعاون، اندازہ قدر اور احیاء کے لئے ایک خصوصی وزارت ہے، جو اقلیتی امور کی وزارت ہے۔
- مندرجہ بالا کے علاوہ حکومت نے وزارت داخلہ میں انسداد دہشت گردی اور انسداد انتہا پسندی کی ایک ڈویژن وضع کی ہے، جس کا مقصد مختلف سکیورٹی اور قانون نافذ کرنے والی ایجنسیوں کی مدد کرنا اور ان کے ساتھ تال میل کرنا ہے۔
- حکومت ہند نے ، غیر قانونی سرگرمیوں  کے قانون 1967 کے تحت بہت سی تنظیموں کو دہشت گرد تنظیم / غیر قانونی گروپ بھی قرار دیا ہے۔
یہ معلومات امور داخلہ کے وزیر مملکت جناب نتیہ نند رائے نے آج لوک سبھا میں ایک سوال کے تحریری جواب میں فراہم کیں۔
۰۰۰۰۰۰۰۰


U-7805
(Visitor Counter : 134